കോളജില് വിദ്യാര്ഥികളെ രണ്ടായി തിരിക്കും, ക്ലാസുകള് ഒന്നിടവിട്ട ദിവസങ്ങളില് തിരുവനന്തപുരം: സംസ്ഥാനത്തെ എല്ലാ ഉന്നതവിദ്യാഭ്യാസ സ്ഥാപനങ്ങളും തുറക്കാനാണ് ആലോചിക്കുന്നതെന്ന് ഉന്നത വിദ്യാഭ്യാസ മന്ത്രി പ്രഫ. ആര്. ബിന്ദു. ഒരു ക്ലാസില് ആകെയുള്ള വിദ്യാര്ഥികളുടെ പകുതി വീതം വിദ്യാര്ഥികള്ക്കാവും ഒന്നിടവിട്ടുള്ള ദിവസങ്ങളില് ക്ലാസുകള്. അധ്യാപകര്ക്കും വിദ്യാര്ഥികള്ക്കുമായി കോവിഡ് വാക്സിനേഷന് ക്യാന്പുകള് നടത്തും. വിദ്യാഭ്യാസ സ്ഥാപനങ്ങള് തുറക്കുന്നതിനായി പ്രത്യേക കര്മ പരിപാടികള് തയാറാക്കും. കോളജുകളിലെ പ്രാക്ടിക്കല് ക്ലാസുകള് ഉള്പ്പെടെയുള്ളവ നടത്താനും ലൈബ്രറി ഉപയോഗിക്കാനും ക്രമീകരണമു ണ്ടാവും. സംസ്ഥാനത്തെ എല്ലാ ഉന്നതവിദ്യാഭ്യാസ സ്ഥാപനങ്ങളിലെയും അവസാനവര്ഷ ബിരുദ പിജി ക്ലാസുകളാണ് ഒക്ടോബര് നാലു മുതല് ആരംഭിക്കുക. കോളജ് പ്രിന്സിപ്പല്മാരുടെ യോഗം ഇന്നു രാവിലെ ചേരും.